ביץ' האוס

ביץ' האוס (באנגלית: Beach House) היא להקת דרים פופ מבולטימור, מרילנד, שנוסדה בשנת 2004. הלהקה מורכבת מוויקטוריה לגראן הצרפתייה (קולות, קלידים) ומאלכס סקאלי שנולד בבולטימור (גיטרה, קלידים). אלבום הבכורה שלהם Beach House שוחרר בשנת 2006 וזכה לביקורות אוהדות. עקבו אחריו Devotion מ-2008, Teen Dream מ-2010, Bloom מ-2012, Depression Cherry ו-Thank Your Lucky Stars שניהם משנת 2015 ואלבומם 7 מ-2018. ויקטוריה לגראן שסיימה את לימודיה במכללת ואסר ב-2003, ואלכס סקאלי שסיים את לימודיו ב-Oberlin College ב-2004, הקימו את הלהקה ב-2004 לאחר שהכירו בסצנת האינדי-רוק של בולטימור, כאשר הם מפיקים מוזיקה שהורכבה בעיקר מאורגן, מכונת תופים וגיטרת סלייד. באוקטובר 2006 הלהקה הוציאה את אלבום הבכורה שלה Beach House. באותה שנה, אתר המוזיקה פיצ'פורק דירג את האלבום במקום ה-16 ברשימת האלבומים הטובים של אותה השנה. אלבומם השני של ביץ' האוס Devotion שוחרר בפברואר 2008. כמו האלבום הקודם, גם זה זכה לאהדת המבקרים ונכלל במקום 46 ברשימת האלבומים הטובים ביותר של פיצ'פורק לאותה שנה. הלהקה הקליטה גרסת כיסוי ל-Play the Game של להקת Queen עבור האלבום Dark Was the Night, פרויקט שנועד לגייס כספים ולעורר מודעות לנגיף האיידס. בשנת 2009 לגראן תרמה קולות רקע לשיר Two Weeks של להקת האינדי-רוק Gizzly Bear. מאוחר יותר היא שיתפה פעולה עם הלהקה בשנית כשהיא שרה ב-Slow Life, תרומת הלהקה לפסקול הסרט דמדומים: ירח חדש. אלבומם השלישי של הצמד יצא בינואר 2010 על ידי חברת התקליטים Sub Pop. האלבום הופק על ידי כריס קואודי שעבד בעבר עם הלהקות Yeah Yeah Yeahs, TV on the Radio, Grizzly Bear. האלבום זכה לביקורות חיוביות מצד לצד והרחיב את מאגר המעריצים של הלהקה, כשבין היתר נצפו Jay-Z ו-Beyonce בהופעות הלהקה. Teen Dream דורג במקום החמישי ברשימת 50 האלבומים הטובים ביותר של פיצ׳פורק לשנת 2010. במאי 2012 הוציאה הלהקה את האלבום Bloom דרך Sub Pop. הסינגלים ששוחררו מהאלבום היו Myth, Lazuli, Wild, Wishes, כאשר לכולם פרט ל-Myth הוכן אף קליפ וידאו. בפברואר 2013 הלהקה שחררה סרט קצר, Forever Still. הסרט, שהושפע מ-Live at Pompeii בו Pink Floyd מנגנים באמפיתיאטרון רומי ריק, מציג את הלהקה מנגנת שירים מ-Bloom באתרים שונים בטורנילו, טקסס, היכן שהאלבום הוקלט. במאי 2015 הלהקה הוציאה את אלבומה החמישי Depression Cherry דרך Sub Pop, והכריזה על סיבוב הופעות עולמי. הלהקה הצהירה שהכיוון היצירתי באלבום זה הוא חזרה לפשטות, עם שירים הבנויים מסביב למלודיה ומספר כלים מועט, כאשר התופים משחקים תפקיד משני בלבד. באוקטובר 2015, חמישה חודשים בלבד לאחר יציאת אלבומם הקודם, הלהקה הכריזה על אלבום נוסף Thank Your Lucky Stars. ב-11 במאי 2018 הוציאה הלהקה את אלבומה השביעי 7 דרך חברת התקליטים Sub Pop. ארבעת הסינגלים ששוחררו מהאלבום הם: Lemon Glow, Dive, Dark Spring ו-Black Car. הקלטת האלבום נמשכה אחד עשר חודשים, בשונה מההליך המהיר על אלבומיהם הקודמים. הלהקה הצהירה שמטרתם במהלך הקלטת האלבום הייתה: "לידה מחדש והשבת נעורים". 7 קיבל שבחים ממבקרי מוזיקה אשר היללו את האווירה ההרפתקנית של האלבום ואת העקביות של הלהקה. (2006) Beach House (2008) Devotion (2010) Teen Dream (2012) Bloom (2015) Depression Cherry (2015) Thank Your Lucky Stars (2018) 7 מדיה וקבצים בנושא ביץ' האוס בוויקישיתוף אתר האינטרנט הרשמי של ביץ' האוס ביץ' האוס, ברשת החברתית פייסבוק ביץ' האוס, ברשת החברתית אקס (טוויטר) ביץ' האוס, ברשת החברתית אינסטגרם ביץ' האוס, במסד הנתונים הקולנועיים IMDb (באנגלית) ביץ' האוס, באתר ספוטיפיי ביץ' האוס, באתר סאונדקלאוד (באנגלית) ביץ' האוס, באתר Last.fm (באנגלית) ביץ' האוס, באתר AllMusic (באנגלית) ביץ' האוס, באתר MusicBrainz (באנגלית) ביץ' האוס, באתר דיזר ביץ' האוס, באתר Yandex.Music (ברוסית) ביץ' האוס, באתר Discogs (באנגלית) ביץ' האוס, באתר Songkick (באנגלית) ביץ' האוס, באתר Genius ביץ' האוס, באתר SecondHandSongs ביץ' האוס, באתר בנדקמפ ביץ' האוס, באתר בילבורד (באנגלית) Staff Lists: Top 50 Albums of 2006, Pitchfork (באנגלית) Staff Lists: The 50 Best Albums of 2008, Pitchfork (באנגלית) Staff Lists: The Top 50 Albums of 2010, Pitchfork (באנגלית)